OpenLLM-France/wikimedia huggingface dataset:
# Naja nigricollis

Naja nigricollis, també coneguda com a "Cobra escupidora de coll negre" o "Cobra escupidora zebra", és una espècie de serp del gènere Naja, de la família Elapidae, que es troba principalment a l'Àfrica subsahariana.
Són serps de mida moderada que poden créixer fins a una longitud d'1,2 a 2,2 metres de llargada. La seva coloració i marques poden variar considerablement. S'alimenten principalment de petits rosegadors. Posseeixen un verí mèdicament significatiu, tot i que la taxa de mortalitat per picades no tractades en humans és relativament baixa (~ 5-10%, a regions endèmiques inferiors a l'1%). Com altres cobres que escupen, poden expulsar verí dels seus ullals quan estan amenaçades (una gota pot arribar a més de 7 metres amb una precisió perfecta). El verí neurotòxic irrita la pell, provocant butllofes i inflamacions, i pot provocar ceguesa permanent si el verí entra en contacte amb els ulls i no es renta.

## Taxonomia

Naja nigricollis es classifica dins el gènere Naja de la família Elapidae. Va ser descrit per primera vegada pel zoòleg noruec Johan Reinhardt l'any 1843. El nom genèric Naja és una llatinització de la paraula sànscrita nāgá ( नाग), que significa "cobra". L'epítet específic nigricollis és llatí per a "coll negre": niger, que significa "negre", i collis, que significa "coll".
Naja nigricollis incloïa anteriorment dues subespècies: Naja nigricollis nigricincta i Naja nigricollis woodi. Però els estudis genètics el 2007 de Wolfgang Wüster i altres han conclòs que aquestes subespècies haurien de ser tractades sota una espècie separada, Naja nigricincta.

## Referències

* ↑ Reinhardt, J. «Herpetology». A: George Busk. Reports on zoology for 1843, 1844. Ray Society, 1847.
* ↑ Wüster, W., S. Crookes, I. Ineich, Y. Mane, C. E. Pook, J.-F.
# Stopiņi

El municipi de Stopiņi (en letó: Stopiņu novads) és un dels 110 municipis de Letònia, que es troba localitzat al centre del país bàltic, i que té com a capital la localitat de Ulbroka. El municipi va ser creat l'any 2005 després d'una reorganització territorial.

## Població i territori

La seva població està composta per un total de 9.577 persones (2009). La superfície del municipi té uns 53,5 kilòmetres quadrats, i la densitat poblacional és de 179,01 habitants per kilòmetre quadrat.

## Referències

* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 21 gener 2015].
# Barranc de Canarill (Casterner de les Olles)

El barranc de Canarill és un barranc, afluent de la Noguera Ribagorçana. Discorre íntegrament pel territori de Casterner de les Olles, dins de l'antic terme ribagorçà d'Espluga de Serra, agregat des del 1970 al de Tremp, del Pallars Jussà.
El barranc es forma en els contraforts de ponent de la Serra de Sant Gervàs, a la Muntanyeta de Llastarri, i davalla cap a l'oest-nord-oest fins a atènyer al poble de Casterner de les Olles, al costat sud del qual s'aboca en el pantà d'Escales, és a dir, en la Noguera Ribagorçana.

## Enllaços externs

* Institut Cartogràfic de Catalunya
# Campionat del Món de cursa escratx masculí

El Campionat del món de scratch masculí és el campionat del món de Scratch organitzat anualment per l'UCI, dins els Campionats del Món de Ciclisme en pista.
Se celebra des de 2002 i el suís Franco Marvulli i el danès Alex Rasmussen amb 2 victòries són els que tenen més victòries.

## Pòdiums dels Guanyadors

| Proves | Or | Plata | Bronze |
| 2002 | Franco Marvulli (SUI) | Tony Gibb (GBR) | Stefan Steinweg (GER) |
| 2003 | Franco Marvulli (SUI) | Robert Sassone (FRA) | Jean-Pierre Van Zyl (RSA) |
| 2004 | Gregory Henderson (NZL) | Robert Slippens (NED) | Walter Pérez (ARG) |
| 2005 | Alex Rasmussen (DEN) | Gregory Henderson (NZL) | Matthew Gilmore (BEL) |
| 2006 | Jérôme Neuville (FRA) | Ángel Darío Colla (ARG) | Ioánnis Tamourídis (GRE) |
| 2007 | Kam Po Wong (HKG) | Wim Stroetinga (NED) | Rafał Ratajczyk (POL) |
| 2008 | Aliaksandr Lisouski (BLR) | Wim Stroetinga (NED) | Roger Kluge (GER) |
| 2009 | Morgan Kneisky (FRA) | Ángel Darío Colla (ARG) | Andreas Müller (AUT) |
| 2010 | Alex Rasmussen (DEN) | Juan Esteban Arango (COL) | Kazuhiro Mori (JPN) |
| 2011 | Ho Ting Kwok (HKG) | Elia Viviani (ITA) | Morgan Kneisky (FRA) |
| 2012 | Ben Swift (GBR) | Nolan Hoffman (RSA) | Wim Stroetinga (NED) |
| 2013 | Martyn Irvine (IRL) | Andreas Müller (AUT) | Luke Davison (NZL) |
| 2014 | Ivan Kovaliov (RUS) | Martyn Irvine (IRL) | Cheung King Lok (HKG) |
| 2015 | Lucas Liss (GER) | Albert Torres (ESP) | Bobby Lea (USA) |
| 2016 | Sebastián Mora (ESP) | Ignacio Prado (MEX) | Claudio Imhof (SUI) |
| 2017 | Adrian Tekliński (POL) | Lucas Liss (GER) | Christopher Latham (GBR) |

## Enllaços externs

* Web de l'UCI
* Palmarès en Scratch a memoire-du-cyclisme.eu
# Doblet (esport)

Doblet és un terme de l'argot futbolístic, també usat en altres disciplines esportives, que es fa servir quan un equip es proclama campió de la Lliga que disputa i també guanya, en la mateixa temporada, la competició de Copa. També es pot considerar doblet el fet d'aconseguir guanyar dos dels quatre títols "majors" en la mateixa temporada, que en el cas del futbol són la Lliga, la Copa, la Copa de la UEFA i la Lliga de Campions.
Un altre significat és batre a un mateix rival tant de local com de visitant en la mateixa temporada de lliga o una gesta destacable com guanyar en dues ocasions a dos rivals que juguen en una mateixa ciutat.

## Doblet en les seleccions

Per a les seleccions nacionals, aconseguir el doblet consisteix a guanyar el campionat continental de la seva respectiva confederació i la Copa del Món consecutivament.
Només quatre seleccions han aconseguit aquest fet al llarg de la història:
* Alemanya Federal va guanyar l'Eurocopa 1972 i la Copa del Món 1974.
* França va guanyar la Copa del Món 1998 i l'Eurocopa 2000.
* Brasil va guanyar la Copa del Món 2002 i la Copa Amèrica 2004.
* Espanya va guanyar l'Eurocopa 2008, la Copa del Món 2010 i l'Eurocopa 2012.

## Doblet continental de clubs

El terme es fa servir per referir-se a la consecució, en una mateixa temporada, del títol del Campionat de Lliga i de la Copa d'Europa, actual Lliga de Campions.
Llista d'equips que van dominar la competició europea més important i el campionat del seu país en una mateixa temporada:
| Equip | País | Doblets | Temporades Doblet | Temporades Triplet |
| Futbol Club Barcelona ¹ | Catalunya | 5 | 1992, 2006, 2009, 2011, 2015 | 2009, 2015 |
| Ajax | Països Baixos | 3 | 1972, 1973, 1995 | 1972 |
| Bayern de Múnic | Alemanya | 3 | 1974, 2001, 2013 | 2013 |
| Reial Madrid C. F. | Espanya | 3 | 1957, 1958, 2017 | |
| Liverpool FC | Anglaterra | 2 | 1977, 1984 | |
| Manchester United FC | Anglaterra | 2 | 1999, 2008 | 1999 |
| Inter de Milà | Itàlia | 2 | 1965, 2010 | 2010 |
| Benfica | Portugal | 1 | 1961 | |
| Celtic Glasgow | Escòcia | 1 | 1967 | 1967 |
| Hamburg SV | Alemanya | 1 | 1983 | |
| Steaua Bucarest | Romania | 1 | 1986 | |
| PSV Eindhoven | Països Baixos | 1 | 1988 | 1988 |
| Estrella Roja de Belgrad | Sèrbia | 1 | 1991 | |
| AC Milan | Itàlia | 1 | 1994 | |
| FC Porto | Portugal | 1 | 2004 | |
# Grace (Idaho)

Grace és una població al Comtat de Caribou a l'estat d'Idaho (Estats Units d'Amèrica).

## Demografia

Segons el cens del 2000 Grace tenia 990 habitants , 364 habitatges, i 274 famílies. La densitat de població era de 386,1 habitants/km².
Dels 364 habitatges en un 35,2% hi vivien nens de menys de 18 anys, en un 64,3% hi vivien parelles casades, en un 6,3% dones solteres, i en un 24,5% no eren unitats familiars. En el 23,4% dels habitatges hi vivien persones soles el 14,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,21.
Per edats la població es repartia de la següent manera: un 31,4% tenia menys de 18 anys, un 6,9% entre 18 i 24, un 23,8% entre 25 i 44, un 22,5% de 45 a 60 i un 15,4% 65 anys o més.
L'edat mediana era de 36 anys. Per cada 100 dones de 18 o més anys hi havia 92,9 homes.
La renda mediana per habitatge era de 32.303 $ i la renda mediana per família de 39.306 $. Els homes tenien una renda mediana de 33.214 $ mentre que les dones 14.306 $. La renda per capita de la població era de 13.452 $. Aproximadament el 5,7% de les famílies i el 7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Grace». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 4 agost 2010].
* ↑ «Geographic Comparison Table- Grace». American Fact Finder. Oficina del Cens dels Estats Units, 12-01-2010.
# Formiguer negre

El formiguer negre (Cercomacroides serva) és una espècie d'ocell de la família dels tamnofílids (Thamnophilidae).

## Hàbitat i distribució

Viu entre la malesa del bosc, bosquets de bambú i vegetació secundària de les terres baixes fins als 500 m, del sud-est de Colòmbia, est de l'Equador, est del Perú, nord de Bolívia i sud-oest del Brasil amazònic.

## Referències

* ↑ «Formiguer negre». Cercaterm. TERMCAT, Centre de Terminologia. Rev. 10/05/2021(català)
# Naja philippinensis

Naja philippinensis, també coneguda com a "Cobra filipina", és una espècie de serp del gènere Naja, de la família Elapidae.

## Troballa i distribució

La serp va ser descrita per primera vegada per l'herpetòleg nord-americà Edward Harrison Taylor, l'any 1922, i és endèmica de les Filipines trobant-se a les illes de Luzon, Mindoro, Catanduanes i Masbate i encara que pendent de verificació podria haver-hi exemplars a les illes Calamianes i a l'illa de Palawan.

## Hàbitat i característiques

Es tracta d'una espècie de serp verinosa i de comportament agressiu que habita en la jungla densa i en camps oberts; és una cobra que pot arribar a mesurar fins a 2 metres i que s'alimenta de granotes, sargantanes, ocells i petits mamífers.
# Storage Area Network

Xarxa d'àrea d'emmagatzematge en anglés SAN (Storage Area Network) és una arquitectura de xarxa per a connectar dispositius d'emmagatzematge informàtic (com matrius de discs (arrays), biblioteques de cintes i dispositius òptics) a servidors, de manera que per al sistema operatiu els dispositius apareixen com connectats localment.
Les SAN estan basades en tecnologia Fibre Channel i més recentment en iSCSI. La seva funció és la de connectar de manera ràpida, segura i fiable els distints elements que la constitueixen. Encara que el seu cost i complexitat està disminuint, encara ara el 2008, les SAN encara són estranyes fora de les grans empreses.
En contrast a les SAN, les NAS (Network Attached Storage) utilitzen protocols basats en arxius com NFS o SMB/CIFS on és evident que l'emmagatzematge és remot, i les computadores sol·liciten una porció d'un arxiu abstracte més que un block de disc.

## Tipus de xarxa

La major part de les xarxes d'emmagatzematge utilitzen el protocol SCSI per a la comunicació entre servidors i dispositius d'unitats de discs.
Tanmateix, no utilitzen interfícies físiques de baix nivell SCSI (per ex. cables), ja que la seva topologia de bus és inadequada per a connexió en xarxa. Per a configurar una xarxa és utilitzada una capa d'aquests protocols de baix nivell:
* ATA sobre Ethernet, dissenyant ATA sobre Ethernet
* FICON dissenyant sobre Fibre Channel (usat per ordinadors de mainframe.
* Fibre Channel sobre Ethernet ( Arxivat 2008-02-07 a Wayback Machine.)
* HyperSCSI, dissenyant SCSI sobre Ethernet
* Extensions ISCSI per RDMA (iSER), dissenyant iSCSI sobre Infiniband (IB).
# Bardstown

Bardstown és una població dels Estats Units a l'estat de Kentucky. Segons el cens del 2000 tenia 10.374 habitants.

## Demografia

Segons el cens del 2000, Bardstown tenia 10.374 habitants, 4.195 habitatges, i 2.701 famílies. La densitat de població era de 557,9 habitants/km².
Dels 4.195 habitatges en un 34,6% hi vivien nens de menys de 18 anys, en un 42,7% hi vivien parelles casades, en un 17,6% dones solteres, i en un 35,6% no eren unitats familiars. En el 31,2% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 3.
Per edats la població es repartia de la següent manera: un 27,7% tenia menys de 18 anys, un 9,8% entre 18 i 24, un 29,8% entre 25 i 44, un 19,7% de 45 a 60 i un 12,9% 65 anys o més.
L'edat mediana era de 33 anys. Per cada 100 dones de 18 o més anys hi havia 83,6 homes.
La renda mediana per habitatge era de 31.497$ i la renda mediana per família de 41.065 $. Els homes tenien una renda mediana de 31.850$ mentre que les dones 20.537$. La renda per capita de la població era de 17.681 $. Entorn del 14,6% de les famílies i el 17,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bardstown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Bardstown». American Fact Finder. Oficina del Cens dels Estats Units, 12-01-2010.
# Doblet

«Doblet» té aquests significats:
* Doblet (esport), terme que s'utilitza quan un equip de futbol es proclama campió de la Lliga que disputa i també guanya, en la mateixa temporada, la competició de Copa.
* Estat doblet (física), és un estat quàntic d'un sistema d'espín 1/2, és a dir amb dos components de valors permesos −1/2 i +1/2.
* Doblet lingüístic o cognat.
# Grac

Els Grac (en llatí Gracchus) van ser una notable família romana d'origen plebeu que formava part de la gens Semprònia.
Va donar alguns personatges destacables a la República Romana i a l'Imperi:
* Tiberi Semproni Grac I, cònsol el 238 aC
* Tiberi Semproni Grac II, cònsol l'any 215 aC i el 213 aC
* Tiberi Semproni Grac, àugur el 203 aC
* Publi Semproni Grac, tribú de la plebs el 189 aC
* Tiberi Semproni Grac III, cònsol l'any 177 aC i el 163 aC
* Tit Veteri Grac Sempronià, àugur el 174 aC
* Tiberi Semproni Grac, militar romà
* Tiberi Semproni Grac, tribú de la plebs el 134 aC
* Gai Semproni Grac, tribú de la plebs el 124-123 aC i 123-122 aC
* Semproni Grac, amant de Júlia (filla d'August).
Un esclau fugitiu amb el nom de Semproni Grac es va fer passar per un fill de Tiberi Grac, però no pertanyia a la família. Vegeu Luci Equici

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 287.
# Talgjount

Talgjount (en àrab تالڭجونت, Tālgjūnt; en amazic ⵜⴰⵍⴳⵊⵓⵏⵜ) és una comuna rural de la província de Taroudant, a la regió de Souss-Massa, al Marroc. Segons el cens de 2014 tenia una població total de 5.816 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 22 d’octubre 2017. [Consulta: 19 novembre 2015].
# Endwell

Endwell és una concentració de població designada pel cens dels Estats Units a l'estat de Nova York. Segons el cens del 2000 tenia 11.706 habitants.

## Demografia

Segons el cens del 2000, Endwell tenia 11.706 habitants, 5.187 habitatges, i 3.340 famílies. La densitat de població era de 1.228,2 habitants/km².
Dels 5.187 habitatges en un 25,4% hi vivien nens de menys de 18 anys, en un 52,9% hi vivien parelles casades, en un 8,9% dones solteres, i en un 35,6% no eren unitats familiars. En el 31,1% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,83.
Per edats la població es repartia de la següent manera: un 21% tenia menys de 18 anys, un 6,1% entre 18 i 24, un 26,7% entre 25 i 44, un 24,6% de 45 a 60 i un 21,5% 65 anys o més.
L'edat mediana era de 42 anys. Per cada 100 dones de 18 o més anys hi havia 86,8 homes.
La renda mediana per habitatge era de 41.212 $ i la renda mediana per família de 51.881 $. Els homes tenien una renda mediana de 40.407 $ mentre que les dones 25.516 $. La renda per capita de la població era de 24.069 $. Entorn del 3,9% de les famílies i el 5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Endwell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Endwell». American Fact Finder. Oficina del Cens dels Estats Units, 12-01-2010.
# Bahà-ad-Din

Bahà-ad-Din és el nom dels següents personatges:
* Bahà-ad-Din (nom)
* Baha al-Din Sam, diversos personatges
* Rafiq Baha' ad-Din Hariri, polític libanès

## Notes

* ↑ Per a l'elaboració d'aquesta llista s'ha respectat la forma emprada a la Viquipèdia i s'ha seguit estrictament una ordenació alfabètica. S'ha pres com a criteri per a la inclusió a la llista que en el nom de l'article hi aparegués el nom Bahà-ad-Din, tot i que no en fos el nom principal
# Georges Heylens

Georges Heylens (Etterbeek, 8 d'agost de 1941) fou un futbolista belga de la dècada de 1960.
Fou 67 cops internacional amb la selecció belga de futbol, amb la qual disputà la Copa del Món de futbol de 1970. Pel que fa a clubs, defensà els colors del RSC Anderlecht.

## Referències

* ↑ Perfil a weltfussball
* ↑ Perfil a national-football-teams.com
# Francesc Ribas

Francesc Ribas és el nom dels següents personatges:
* Francesc Ribas i Soberano (Reus, 1893 - Barcelona, 1965), metge i polític català.
* Francesc Ribas i Sanglas, "Quiquet", (Roda de Ter, Osona, 1916 - 2009), jugador de futbol català.
# NASDAQ MarketSite

El NASDAQ MarketSite és el centre concret de la Borsa del NASDAQ, a Nova York. Està situat al barri de Times Square, a Manhattan, a la cantonada nord-oest dels primers pisos del Condé Nast Building. Al mur exterior de la torre cilíndrica de set pisos hi ha una pantalla de vídeo gegant que anuncia els cursos de les accions, les informacions financeres, i publicitat diversa.
La planta baixa de l'edifici, envoltat de vidre, tanca un estudi de televisió. Un mur de retro projecció de 17 metres d'ample i 4 metres d'alçada anuncia en temps real l'evolució del mercat, i permet als reporters de les cadenes MSNBC, CNBC, Fox News Channel, Bloomberg TV, BBC, i d'altres xarxes de televisió de tindre un decorat pels seus reportatges. La revista setmanal d'informació de BusinessWeek també es realitza al MarketSite.

## Enllaços externs

* MarketSite a la web de Nasdaq
* Història del Nasdaq Marketsite Arxivat 2008-09-16 a Wayback Machine.
* How NASDAQ MarketSite Works by HowStuffWorks.com Arxivat 2009-09-04 a Wayback Machine.
# Strážske

Strážske és una ciutat d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1337.

## Ciutats agermanades

* Nieporęt, Polònia
* Drahanská Vrchovina, República Txeca
* Dolna Bània, Bulgària
# Electra (Eurípides)

Electra és una tragèdia grega escrita per Eurípides, probablement cap al 410 aC, prenent com a data post quam el 413 aC. No se sap amb seguretat si va estrenar-se abans o després de la tragèdia Electra de Sòfocles.

## Argument

La tragèdia s'obre amb la presentació d'una escena entre Clitemnestra, esposa d'Agamèmnon (i probablement la seva assassina) i Electra, filla d'ambdós. Electra ha estat obligada a casar-se amb un camperol i a marxar del palau per por que, si s'hagués casat amb un noble, probablement els seus fills venjarien la mort d'Agamèmnon. Orestes, mentrestant, ha estat vivint sota la protecció del rei de Fòcida, qui l'ha criat juntament amb Pílades, el seu propi fill.
En el drama, Orestes i el seu company, Pilades, viatgen a Argos amb la intenció de venjar Agamèmnon i van a raure a casa d'Electra i el seu marit. Amaguen la seva identitat per tal d'obtenir informació, però el servent que salvà Orestes duent-lo a Fòcida el reconeix gràcies a una cicatriu. Electra es mostra ansiosa per ajudar el seu germà en l'execució de Clitemnestra i Egist.
Mentre el criat es dirigeix a Micenes amb la intenció d'atraure Clitemnestra a casa d'Electra amb el pretext que la seva filla li ha infantat un net, Orestes mata Egist i torna amb el cos. Però quan arriba Clitemnestra, Orestes es vol fer enrere davant l'imminent matricidi. Electra, però, el pressiona fins que ambdós li enfonsen una espasa a la gorja (segons les convencions tràgiques, aquest moment és relatat i no mostrat en escena). La seva acció, però, desencadena una culpa opressiva, personificada en la persecució de les erínies. Al final, apareixen els germans deïficats de Clitemnestra, els dioscurs Càstor i Pòl·lux, que els ordenen expiar el crim i purificar els seus esperits.

## Referències

* ↑ Maria Rosa Llabrés Ripoll "Notícia preliminar" a: Eurípides. Tragèdies vol. V: Electra, Hèracles. Barcelona: Fundació Bernat Metge, 2018, p. 23. ISBN 9788498593037
# Bahà (nom)

Bahà és un nom masculí i femení àrab (àrab: بهاء, Bahāʾ) que significa ‘bellesa’, ‘esplendor’, ‘magnificència’. Si bé Bahà és la transcripció normativa en català del nom en àrab clàssic, també se'l pot trobar transcrit Baha, Baha'.
Combinat amb paraules com dinastia o religió, Bahà-ad-Dawla (بهاء الدولة, Bahāʾ ad-Dawla, ‘Esplendor de la Dinastia’) o Bahà-ad-Din (بهاء الدين, Bahāʾ ad-Dīn, ‘Esplendor de la Religió’) és un làqab o títol emprat per diversos governants musulmans. El làqab Bahà-ad-Din ha esdevingut tant usual que també s'empra com a nom de pila masculí.
El profeta de la Fe bahà'í, Mirza Husayn Ali Nuri, va prendre el làqab Bahà-Al·lah (بهاء الله, Bahāʾ Allāh, ‘Esplendor de Déu’), que els bahaís transcriuen generalment Bahà'u'llàh.
Vegeu aquí personatges i llocs que duen el nom Bahà.
Vegeu aquí personatges i llocs que duen el nom o el làqab Bahà-ad-Din.
Vegeu aquí personatges i llocs que duen el làqab Bahà-ad-Dawla.

## Notes

* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. "بها". ISBN 8460008428.
* ↑ Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. "بها" (Biblioteca Románica Hispánica). ISBN 8424917944.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Camps de Sineu

Camps de Sineu és una pintura sobre tela feta per Joan O'Neille Rusiñol a Sineu el 1893 i que es troba conservada actualment a la Biblioteca Museu Víctor Balaguer, amb el número de registre 724 d'ençà que va ingressar el mes de febrer de 1895, de mans del mateix artista.
El quadre és un paisatge rural tranquil i lluminós, dividit en dues parts per una línia molt definida en tons violes de l'horitzó retallat de les muntanyes. La part superior és el cel il·luminat pel ressol en tons violes-blaus en gradació, amb núvols esmorteïts. A la part inferior petits turons amb un vessant que inceix just al mig del quadre. A sobre d'un turó hi ha dues figures femenines d'esquena que observen les muntanyes més enllà i algunes cases de la planícia veïna. Grans matolls en tons grocs-verds-rojos.

## Referències

* ↑ Trullén, 2001.

## Bibliografia

* Trullén, Josep Maria (dir.). Biblioteca Museu Víctor Balaguer. Guia de les col·leccions del museu. 2001a ed.. Vilanova i la Geltrú: Organisme Autònom Biblioteca Museu V.Balaguer, 2001. B-10-437/2001. ISBN 84-931438-3-9.
* Fontbona, Francesc; Manent, Ramon. El Paisatgisme a Catalunya. Barcelona: Destino, 1979. ISBN 84-233-1016-7.

## Enllaços externs

* Web oficial del museu